
Riigihanke "Narva Laste Loomemaja rekonstrueerimistööde II etapp" (riigihanke number 141412) hankedokumentide muutmine  
1. Asjaolud ja menetluse käik
06.03.2013 algatas Narva Linnavalitsus oma korraldusega  projekteerimis-ehitustööde riigihanke "Narva Laste Loomemaja rekonstrueerimistööde II etapp" avatud hankemenetluse, vastavalt juurdelisatud riigihanke hankedokumentidele. 

Hankemenetluse käigus ilmnes hankedokumentide tekstis tehniline viga.
1. Riigihanke dokumentide lisas 2 „Riigihanke tehniline kirjeldus ” objektil teostatavate tööde kirjelduse osa 1  punktis 4.1. ÜLDEHITUSTÖÖD (lehekülg 39) on ekslikult nimetatud ühe ukse paigalidamise, kuid projektiga on ettenähtud  kaks ust.
2. Riigihanke dokumentide lisas 1 Vorm XI Pakkumuse maksumuse esildises tabeli reas 2.5.  (lehekülg 26 )on ekslikult pandud „uue ukse paigaldus”, kuid projekti järgi paigaldatakse kaks ust.

Nimetatud vigade parandamiseks on vajalik teha hankedokumentidesse muudatused.  
2. Õiguslikud alused
2.1. Riigihangete seaduse [RHS] § 36 lõige 3 alusesl  võib hankija  muuta hanketeadet või hankedokumente enne hanketeates määratud pakkumuste või hankemenetluses osalemise taotluste esitamise tähtpäeva.. 

2.2. Haldusmenetluse seaduse  § 64 lõikede 1, 2 alusel võib haldusorgan haldusakti kehtetuks tunnistada, muuta ning peatada haldusakti kehtivuse.
3. Otsus
3.1. Muuta  Riigihanke "Narva Laste Loomemaja rekonstrueerimistööde II etapp" (riigihanke number 141412) hankedokumendid alljärnevalt:

3.1.1.Hankedokumentide lisa 1 vorm XI reas 2.5.  lõik 
„Teljele 5`uue ukse paigaldus koos kaasnevate töödega” 

sõnastada  alljärgnevalt: 
„Teljele 5`uute uste paigaldus koos kaasnevate töödega” 

3.1.2. Hankedokumentide Lisa 2  osa 1 punktis 4.1. lõik 
„Täpsustus - ruumi 25 (galeriiga) külgnevale seinale teljel 5` paigaldada ainult uks koos vajaliku seina viimistlusega”
sõnastada alljärgnevalt:

„Täpsustus - ruumi 25 (galeriiga) külgnevale seinale teljel 5` paigaldada uued uksed  vastavalt projektile koos kaasnevate töödega”

4. Rakendussätted

4.1. Korraldus jõustub seaduses sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

